આવા સંજોગોમાં હોલસેલરે એક્સ્પાયર્ડ દવા પરત કરવા માટે ટેક્સ ઇનવોઇસ આપીને અલગથી વેરો વસૂલ કરેલ હશે તો પણ તેવા વેરાની ઇનપુટ ટેક્સ ક્રેડિટ ઉત્પાદકને મળવાપાત્ર રહેશે નહીં, કારણ કે GST કાયદાની કલમ ૧૭(૫)(એચ)માં જોગવાઇ કરવામાં આવી છે કે, જ્યારે માલ ગુમ થયેલ હોય, ચોરાયેલ હોય, નાશ પામેલ હોય, માંડી વાળેલ હોય કે ભેટ અથવા મફત સેમ્પલ તરીકે તેનો નિકાલ કરવામાં આવેલ હોય ત્યારે ખરીદી પર ચૂકવેલ વેરાની ઇનપુટ ટેક્સ ક્રેડિટ મળવાપાત્ર રહેશે નહીં.